open-index/open-wikipedia-markdown huggingface dataset:
Polymerfeber

**Polymerfeber** eller **Polymergassfeber** kan ramme mennesker som har innåndet damp/gass fra dekomponert PTFE polytetrafluoreten (teflon) som er utsatt for en temperatur på over 280°C.

Teflon forekommer i diverse klesplagg (GoreTex etc.) samt i kjøkkenredskaper og særlig stekepanner som ved tørrkoking vil medføre en risiko for at teflonet vil dekomponere og frigjøre den giftige PFOA-gassen.

Teflon fra PTFE-tape (gjengetape) kan ved uforsiktig håndtering lett overføres fra fingre og videre til f.eks sigarettpapir som vil bli brent, omgjort til gass og innåndet. De nevnte gassene har vist seg å være svært mye farligere og ofte dødelige for husdyr.

## Symptomer

Symptomer på polymergassfeber er trykk i brystet, feber, tørrhoste og hurtig puls. Tilstanden varer stort sett ikke over 24 timer.

## Referanser
Brynjulf

**Brynjulf** er et mannsnavn med norrøn opprinnelse.

## Etymologi
Det norrøne *Brynjolfr* er satt sammen av *brynja*, «brynje», og *[[ulf]]r*, «ulv».

*Brynjolf* er en dansk form av navnet. *Brynjólfur* er den islandske formen av navnet, med *Binni* som en kortform.

## Utbredelse
*BryniulfR* og *BrunulfR* er kjent brukt i syv runeinnskrifter fra vikingtiden. Dette er et relativt lite antall, så navnet var neppe blant de mest brukte på den tiden. *Brynjulv* var et vanlig navn i Norge i middelalderen. Over 60 forskjellige personer med navnet er nevnt i Regesta Norvegica. *Brynjulv* er kjent brukt i norske middelalderballader, blant annet i «Tor Brynjulv og fluga». 

I Sverige var *Brynolf* mest brukt i 1910- og 1920-årene.

*Brynjulf* har navnedag i Norge, mens den svenske formen *Brynolf* har navnedag i Sverige og Finland.

*Brynjulf* er i dag mest utbredt på Island i formen *Brynjólfur*.

|}

## Kjente personer med navnet
Personene i listen er ordnet kronologisk etter fødselsår.
* Brynolf Algotsson (før 1248&ndash;1317), svensk biskop
* Brynjólfur Sveinsson (1605&ndash;1675), islandsk biskop
* Brynjulf Larsen Bergslien (1830&ndash;1898), norsk billedhugger 
* Sverre Brynjulf Larsson (1881&ndash;1920), norsk kunstner
* Brynjulf Jakob Hovde (1896&ndash;1954), norsk-amerikansk historiker
* Brynjulf Friis Bull (1906&ndash;1993), norsk jurist og politiker
* Brynjulf Alver (1924&ndash;2009), norsk folklorist
* Brynjulf Bjørklid (født 1946), norsk forfatter og videoprodusent
* Brynjulf Jung Tjønn (født 1980), norsk forfatter

## Annen bruk av navnet
Henrik Ibsen brukte Brynjolf Bjarme som pseudonym da han gav ut det første skuespillet sitt, *Catilina*.

## Referanser


## Kilder
* Brynjulf på Store norske leksikon.

## Eksterne lenker
*
Junior- og barneorganisasjonen JUBA

**Junior- og barneorganisasjonen Juba** er en norsk frivillig junior- og barneorganisasjon som arbeider for å redusere alkohol- og narkotikabruken i samfunnet, for å lære opp barn til demokratisk deltakelse og for å bidra til en mer rettferdig fordeling av godene i verden.

Organisasjonen ble stiftet 9. august 2009 ved at de to organisasjonene IOGT Junior og Det Norske Totalavholdsselskaps Barneforbund slo seg sammen. JUBA er barneorganisasjonen til Juvente, DNT Edru Livsstil og IOGT i Norge. Juba er en av tre eiere av bistandsorganisasjonen FORUT.

Ved stiftelsen hadde JUBA rundt 1&nbsp;100 medlemmer og i overkant av 40 lokale avdelinger.

## Prosjekter

*Trygg Oppvekst, et livsmestringsprogram med et forebyggende perspektiv for barn og ungdom. 
*Hvem blir Norgesmester? Et undervisningsopplegg for 6. og 7. trinn, som består av en kunnskapskonkurranse med spørsmål om rus, miljø og samfunnsaktuelle spørsmål.
*Junix, brevklubb for barn i skolealder, et tilbud til direktemedlemmer og andre medlemmer som ønsker det.
*Vennskapsklubben, tilbud til barn i barneskolealder.
*Samarbeid med Juvente og IOGT om *Hvit jul-*kampanjen, som retter fokus mot alkohol i samvær med barn i jula.

## Ledere
Etter stiftelsen i 2009 har Juba hatt følgende ledere: 
*Dag Endal (2009–2013)
*Annlaug Fludal (2013–2015)
*Ida Braaten (2015–2019)
*Katrine Engen (2019–d.d.)

## Ansatte
Jubas kontor ligger i Oslo, og er samlokalisert med flere andre organisasjoner på rusfeltet, deriblant Actis, Juvente, IOGT og FORUT. Organisasjonen har per desember 2019 fire ansatte.

## Arbeidsmetoder
Fire modeller for lokal barneaktivitet; Scene, Friluft, Klubb og Nettverk, inkludert teaterprosjektet Astrid Lindgrens Verden

Organisasjonens viktigste arbeidsmetode blir å etablere og drive lokale avdelinger i flest mulig lokalsamfunn. Avdelingene skal være gode, trygge og lærerike møteplasser som skal gi barna 
*OPPLEVELSER: gode opplevelser sammen med andre barn og trygge voksne 
*VEKST: muligheter for personlig vekst og utvikling 
*ANSVAR: gleden og stoltheten ved å hjelpe andre

Jubas aktiviteter for barn skal ha noen felles kjennetegn, på tvers av lokale grupper og uansett om en møter organisasjonen på lokalt, regionalt eller nasjonalt plan. Disse profilene er:
«Vær deg selv! – Vær en venn! – Vær åpen! – Vær nysgjerrig!»

## Leire
Juba arrangerer årlig to sommerleire.

Aktivitetsleiren fokuserer på å samle hele familien på leir. 

Juniorleiren arrangeres av kretsene i østlandsregionen. Siden 1976 har det vært arrangert landsleir hvert fjerde år. Frem til sammenslåingen ble leiren arrangert av IOGT Junior.

## Se også
*DNT Edru Livsstil
* IOGT
* Juvente

## Referanser


## Eksterne lenker
* JUBAs hjemmesider
* Hvem blir norgesmester?
Stubbekollen

** Stubbekollen ** er et fjell i Larvik kommune i Vestfold og Siljan kommune i Telemark. Det har en høyde på 617 meter over havet og er det tredje høyeste fjellet i Vestfold av fjellene med primærfaktor på minst 50 meter.

## Se også
* Fjell i Vestfold

## Referanser
Happy hardcore

**Happy Hardcore** er en form for  (EDM) som ble til tidlig på 1990-tallet. Typisk for stilen er en 4x4 beat med svært raskt tempo (vanligvis rundt 160–180 slag per minutt). Vanligvis kombineres sentimentale eller «happy» vokaler med piano og/eller synth leads. Opprinnelig var tonehøyden på (de samplede) vokalene i ravemusikken kraftig hevet fordi tempoet var så mye høyere. Dette ga en helium/smurfe-stemme effekt som inspirerte den «barnslige» sounden til happy hardcore. Sjangeren er assosiert med såkalte «candy ravers», en stil som innebærer store mengder fargerike armbånd (candy), lolipops, smokker og annet baby-utstyr.

Happy hardcore utviklet seg fra britisk ravemusikk rundt 1991–1993. Den opprinnelige house-baserte ravemusikken i England ble etter hvert raskere og begynte å inkludere breakbeats, en stil kalt breakbeat hardcore (The Prodigy Experience). I Skottland utviklet det seg en egen stil av hardcore kalt bouncy techno,kjennetegnet ved høyt tempo, 4x4 beat, og «bouncy» off-beat synth stabs. Skotsk innflytelse førte til en utfasing av breakbeats til fordel for en 4x4 «bouncy» beat. Denne stilen ble kalt «happy hardcore», og ble svært populær i Storbritannia. Stilen ble kombinert med elementer av blant annet trance og acid, og skapte sjangere som trancecore og freeform hardcore. Elementer fra alle tre ble eventuelt kombinert i en bredere sjanger kalt UK hardcore. Happy hardcore er i dag en retning innen UK hardcore.

Kjente låter inkluderer «Heut' ist mein Tag» av Blümchen og «Rosa helikopter» med Peaches. Youtube-hiten «Carameldansen» er også en happy hardcore-låt. Sjangeren har hatt innflytelse på norsk russemusikk, som SJEIKEN 2015 av TIX & The Pøssy Project.

På midten av 90-tallet kombinerte man happy hardcore med mainstream house («dance») til en stil kalt «happy house». Denne sjangere ble en kommersiell suksess, og inkluderer artister/band som Aqua, Vengaboys og Toybox. Komiker Espen Eckbo parodierte sjangeren med satirelåten «We Are the Playmomen» i filmen *[[Get Ready to Be Boyzvoiced]]*.

«Nightcore» er et konsept der man øker tempoet på annen EDM for å gjenskape happy/UK hardcore.

## Kjente artister
* Scooter
* Blümchen
* Dune
* The Prodigy
* Hixxy
* Darren Styles
* Scott Brown
* DJ Gammer
* Paul Elstak
Maria Hansen

**Maria Louisa Fríðgerð Hansen** (født 1939) er en færøysk sykepleier og politiker.

Hun kommer fra Kvívík og giftet seg med Jákup O. Hansen fra Vestmanna.

Hun var borgermester i Vestmanna 1989–1996, valgt på Kvinnulistin (Kvinnelisten).

Hansen var innvalgt på Lagtinget fra Norðurstreymoy 1994–1998, som representant for Sambandsflokkurin. Hun ble medlem av Lagtingets sosial- og helsekomité, som i 1995 ble slått sammen med arbeidskomiteen til velferdskomiteen. Hun var også medlem av Lagtingets delegasjon til Nordisk råd 1994–1995.

## Referanser
Bjørn Rørholt

**Bjørn Arnold Rørholt** (1919–1993) var en norsk ingeniør, løytnant, SIS-agent og motstandsmann under andre verdenskrig.

## Bakgrunn
Rørholt ble født i Aker, og var sønn av oberstløytnant Arnold Arnoldsøn Rørholt. Han var oldebarn av Adolf Friedrich Roscher, og fetter til Vera Henriksen. Han gikk på befalsskolen for hærens artilleri fra 1937 til 1938, og begynte på studier ved NTH, Elektroteknisk avdeling, i 1939. 

## Andre verdenskrig
Da Norge ble angrepet av Tyskland i 1940 kjempet han mot okkupasjonsmakten.

Høsten 1940 var han i tjeneste for britiske Secret Intelligence Service, og var med å etablere radiosenderen «Skylark B» i Trondheim. Ett år senere, september 1941, sprakk gruppen da Gestapo sporet senderen. Rørholt reiste til Oslo som lokkedue, og ble nesten fanget, men klarte å unnslippe. Han flyktet til Sverige via Iddefjorden, sammen med Knut Haukelid, som hadde vært med på «Skylark A» senderen. Han kom seg så videre til England. Han ble så tatt ut av aktiv tjeneste da tyskerne kjente til ham.

På grunn av «Tirpitz» sitt nærvær på norskekysten var det viktig å sende informasjon om skipets bevegelser til England, og Rørholt ble sendt tilbake til Norge i aktiv tjeneste igjen i 1942. Rørholt var med MK «Arthur» som skulle utføre Operasjon Title mot «Tirpitz». Oppdraget til Rørholt var å drive radiostasjonen «Lerken». Rørholt gikk under falsk identitet som forsikringsagent, og hadde tillatelse til å fritt bevege seg for å møte sine «kunder». Han kunne derfor bevege seg imellom flere sendere i trondheimsområdet.

Fra november 1942 ble han overført til avdeling 4 i Forsvarsdepartementet, og ledet opplæring av radioagenter i Storbritannia. Han var så med på frigjøringen av Nord-Norge i 1944–1945 sammen med Bernt Balchen, og hadde ansvaret for radiosambandet i de befridde områdene i Finnmark.
## Utmerkelser
 
Rørholt ble tildelt det norske  Krigskorset og den britiske Distinguished Service Order for sine meritter under krigen. Han ble også kommandør av St. Olavs Orden.

Rørholt ble også tildelt Deltagermedaljen og Haakon VIIs 70-årsmedalje.

## Etter krigen
Etter krigen var han assisterende militærattaché ved den norske ambassaden i Washington D.C., og fortsatte sine studier ved George Washington University fra 1946 til 1947. Han tok mastergrad i anvendt fysikk ved Harvard University, Cambridge, Massachusetts i 1948. I 1949 returnerte han til Norge, og jobbet i det norske Forsvaret frem til 1958, da han var sjef for Forsvarets fellessamband.

Han giftet seg to ganger, med Mia Sverdrup Thygeson i 1949, og med Elsa Lundh i 1978.

## Bibliografi
* Rørholt, Bjørn: *Amatørspionen «Lerken», 1985*
* Rørholt, Bjørn – Thorsen, Bjarne: *Usynlige soldater*, 1990

## Referanser


## Kilder
* NTNU – Bjørn Rørholt
Liste over borgermestre i Nes

**Liste over borgermestre i Nes**. Nes på Færøyene oppstod i dagens form ved en kommunedeling i 1967.

## Fotnoter

## Referanser
Liste over borgermestre i Hvalba

**Liste over borgermestre i Hvalba**. Hvalba på Færøyene ble utskilt som egen kommune i 1878.

## Fotnoter


## Referanser
Liste over verdens vanligste stedsnavn

**Lista over verdens vanligste stedsnavn** er utarbeida fra US FIPS55s og US GEOnets stedsnavnsdatabaser. Dataene stammer fra 1. januar 2006. Lista viser hvor mange steder i verden som har det aktuelle navnet.

# 1716 San José (eller San Jose)
# 1691 San Antonio
# 1246 Santa Maria
# 1212 Santa Rosa
# 1191 San Pedro
# 1166 San Juan
# 1017 San Francisco
# 989 San Miguel
# 892 San Isidro
# 852 La Esperanza
# 824 Santa Cruz
# 762 San Rafael
# 648 Santa Rita
# 608 Santa Ana
# 605 Buenavista
# 571 Aleksandrovka
# 563 Buena Vista
# 545 San Vicente
# 542 Hoseynabad
# 540 Gradina
# 528 Mikhaylovka
# 512 San Luis
# 509 Buenos Aires
# 508 Ivanovka
# 507 `Aliabad
# 489 Kamenka
# 482 Quebrada Honda
# 477 El Carmen
# 466 San Martin
# 465 San Pablo
# 461 Ojo de Agua
# 461 San Lorenzo
# 460 Santo Domingo
# 459 Nikolayevka
# 457 La Laguna
# 451 Berezovka
# 444 Santa Barbara
# 443 El Porvenir
# 439 Santiago
# 433 Santa Isabel
# 428 Union
# 418 Santa Teresa
# 403 Cerro Negro
# 401 Santa Lucia
# 400 La Palma
# 390 Cerro Colorado
# 389 Santa Elena
# 388 San Agustin
# 388 Las Delicias

## Eksterne lenker
* GeoNETs database 
* FIPS55s database
San José (andre betydninger)

**San José**, eller **San Jose** er spansk for Sankt Josef og er verdens vanligste stedsnavn.

De to største byene i verden med dette navnet er:
*San José – hovedstaden i Costa Rica
*San Jose – en by i California i USA

;Filippinene
* San Jose (Antique), kommune på Filippinene
* San Jose (Batangas), kommune på Filippinene
* San Jose (Camarines Sur), kommune på Filippinene
* San Jose (Dinagat Islands), kommune på Filippinene
* San Jose (Negros Oriental), kommune på Filippinene
* San Jose (Northern Samar), kommune på Filippinene
* San Jose (Nueva Ecija), by på Filippinene
* San Jose (Occidental Mindoro), kommune på Filippinene
* San Jose (Romblon), kommune på Filippinene
* San Jose (Tarlac), kommune på Filippinene
* San Jose del Monte, by på Filippinene
* San Jose de Buan, kommune på Filippinene
Bad Azz

**Bad Azz** (Jamarr Antonio Stamps, født 27. november 1975, død 11. november 2019) var en amerikansk rapper som var medlem i gruppen Tha Dogg Pound sammen med rappere som Kurupt og Daz Dillinger, men er kjent for arbeidet sitt med 2Pac og Snoop Dogg.

Bad Azz publiserte flere soloalbum, og produserte albumet *Thug Pound* med rapperen Bizzy Bone fra gruppen Bone Thugs-n-Harmony. Albumet ble publisert av plateselskapet Hi Power Entertainment.

## Referanser


## Eksterne lenker
*
Escazú (kanton)

**Escazú** er en kanton i provinsen San José i Costa Rica. Kantonen hadde 56&nbsp;509 innbyggere i 2011, og har et areal på 34,49 km². Administrasjonssenteret er byen Escazú. Kantonen befinner seg like vest for landets hovedstad San José, og utgjør en del av dennes storbyområde.

Navnet Escazú kommer sannsynligvis fra språket huetar, men betydninga er ikke kjent. Ifølge den muntlige tradisjonen betyr det «Avslapningssteinen».

## Distrikter
Escazú er delt inn i tre distrikter:
*Escazú
*San Antonio
*San Rafael

## Referanser


## Eksterne lenker
*
Robert Seholt

**Robert Seholt** er en dansk musiker, komponist og pianist, som virket i Odense i Danmark i 1950-årene. Han var aktiv som musiker, kapellmester, og pianopedagog i Vestfold i 1960-årene. Tilknyttet Vestfold symfoniorkester. Seholt ble mottaker av Stokke kommunes kulturpris i 1977.

## Referanser


## Eksterne lenker
* Fynske billeder
* http://74.125.77.132/search?q=cache:6guu-FOQVyYJ:www-lu.hive.no/musikk/orkesterliv/documents/xBeretningved10arvso.doc+%22robert+seholt%22&cd=2&hl=no&ct=clnk
Liste over borgermestre i Húsar

**Liste over borgermestre i Húsar**. Húsar på Færøyene ble utskilt som egen kommune i 1931 og innlemmet i Klaksvík i 2017.

## Fotnoter



## Referanser
Universitetet i Utrecht

**Universitetet i Utrecht** (nederlandsk: *Universiteit Utrecht*) er et universitet i Utrecht, Nederland. Det er et av de eldste universitetene i Nederland og et av de største i Europa. Academic Ranking of World Universities rangerte det i 2008 som det 9. beste i Europa og det 47. beste i verden. Universitetet ble opprettet 26. mars 1636. I 2008 hadde det  studenter og  ansatte, hvorav 570 av de ansatte var professorer. I 2004 ble 358 doktorgrader oppnådd og  vitenskapelige artikler utgitt. Budsjettet for 2008 var på 715 millioner euro.

Universitetets motto er *Sol Iustitiae Illustra Nos* som betyr «Rettferdens sol, opplys oss».

Det er syv fakulteter ved Universitetet i Utrecht:
* Humaniora
* Jus, Samfunnsøkonomi og Administrasjons- og organisasjonsvitenskap
* Geovitenskap
* Medisin
* Veterinærmedisin
* Sosiologi
* Matematikk og Naturvitenskap

Ved siden av fakultetene har universitet også tre interfakultære enheter:
* University College Utrecht
* Roosevelt Academy (i samarbeid med Hogeschool Zeeland)
* IVLOS Interfakultært institutt for lærerutdanning, undervisningskunnskap og studieteknikk (nederlandsk: *Interfacultair Instituut voor Lerarenopleiding, Onderwijsontwikkeling en Studievaardigheden*)

## Referanser


## Eksterne lenker
* 
* HKU – Hogeschool voor de Kunsten Utrecht
* UCU International Honors College of Utrecht University
* Roosevelt Academy 
* USS The official Utrecht University Summer School
Volgograd-demningen

** Volgograd-demningen **, også kjent som ***Volgademningen*** med ***Volga vannkraftverk*** (russisk: Волжская ГЭС, eller *Volzhskaja GES*) er en demning med vannkraftverk umiddelbart ovenfor sentrum av byen Volgograd i elva Volga, nordvest for Det kaspiske hav. Vannkraftverket er Europas største og den siste i Volga for Kaspihavet, og ble ferdigstilt 1950&ndash;58. Det ble igangsatt ved signatur fra Josef Stalin i 1950. Under byggingen ble frivillige fra Komsomol, og utkalte straffanger innlosjert i byen Volzjskij på venstrebredden av elva. 

Kraftverket gir blant annet kraft til industrien i Moskva og gruveanleggene i Donbass, samt flombeskyttelse for storbyen Volgograd.  Demningen er 44 meter høy, og ca. 725 meter lang. Denne støttes igjen av en jordfyllingsdam som er inntil 47 m høy og 3&nbsp;250 meter lang, slik at samlet damlengde er 4,7 km. Det går vei og jernbane over dammen.

Kraftverket er Europas største målt etter installert effekt, som er inntil 2&nbsp;650 MW fordelt på 22 generatorer. Produksjonen er på 11,1 TWh årlig i gjennomsnitt. Overføringen har en spenning på 800 kV.

Anleggets reservoar er den 540 km lange, 17 km brede og 3&nbsp;117 km² store ***Volgograd-sjøen***. Vannmengde er anslagsvis 31,5 km³. På østsiden av sjøen ligger byen Kamysjin.

## Eksterne lenker
* Rushydro – operatørselskapets websider.
* Hjemmeside for kraftverket.
Kujbysjev-demningen

** Kujbysjev-demningen **, også kjent som **Samarademningen** eller **Zhigulidemningen** med **Zhiguli vannkraftverk** (russisk: Жигулёвская ГЭС, eller *Zhiguljovskaja GES*) er en demning med vannkraftverk 92 km vest for byen Samara (tidligere Kujbysjev) i elva Volga. Vannkraftverket er et av Europas største og ble ferdigstilt i årene 1950–1957 som *Kujbysjev Vannkraftverk*. Byggingen skjedde bl.a med hjelp av utkommanderte straffanger.

Kraftverket gir kraft til industrien ved Volga, samt flombeskyttelse for storbyen Samara.  Jordfyllingsdemningen er 52 meter høy, og 2.800 meter lang, pluss en 980 meter lang betongdam for spillvannet. Det går vei og jernbane over dammen. 

Kraftverket er Europas nest største målt etter installert effekt, som er inntil 2&nbsp;404 MW fordelt på 20 generatorer. Produksjonen er på 11,7 TWh årlig i gjennomsnitt. Overføringen har en spenning på 800 kV.

Anleggets reservoar er det største kunstige vannreservoaret i Europa og det tredje største i verden, den 500 km lange, 35 km brede og 6&nbsp;450 km² store ***Samara-reservoaret*** eller ***Kujbysjev-sjøen***. Vannmengde er anslagsvis 57,3 km³. På nedsiden, øst for sjøen ligger storbyen Samara, langs reservoaret ligger byer som Toljatti, Uljanovsk og lengre oppe Kazan.

## Referanser


## Eksterne lenker
* Rushydro – operatørselskapets websider.
Saratov-demningen

** Saratov-demningen **, med ***Saratov vannkraftverk*** (russisk: Саратовская ГЭС, eller *Saratovskaja GES*) er en demning med vannkraftverk 130 km nordøst for byen Saratov i elva Volga. Vannkraftverket er et av Europas største og ble ferdigstilt i årene 1956–1971 som *Lenin Komsomol Saratov Vannkraftverk*. Det liggermellom Kujbysjev-demningen oppstrøms i nord og Volgograd-demningen nedstrøms i sør.

Kraftverket gir kraft til industrien ved Volga, samt strøm og flombeskyttelse for byen Saratov. Jordfyllingsdemningen er 14&nbsp;000 meter lang, og støtter en 1&nbsp;260 meter lang og 40 m høy betongdam. 

Kraftverket er blant Europas fem største målt etter installert effekt, som er inntil 1&nbsp;360 MW fordelt på 24 generatorer. Produksjonen er på 5,35 TWh årlig i gjennomsnitt. 

Anleggets reservoar er det 357 km lange, 25 km brede og 1&nbsp;831 km² store ***Saratov-reservoaret***. Vannstandens dybde er i gjennomsnitt 7 meter. 

## Eksterne lenker
* Rushydro – operatørselskapets websider.
Zagorsk vannkraftverk

** Zagorsk vannkraftverk **  (russisk: Загорская ГАЭС, eller *Zagorskaja GAES*) er et vannkraftverk i elva Zagorsk 100 km nord for Moskva. Vannkraftverket er blant Europas største pumpeverk og ble ferdigstilt i 2000. Det ligger ved byen Sergijev Posad (tidligere Zagorsk).

Kraftverket gir kraft til industrien rundt Moskva, og installert effekt er 1&nbsp;200 MW, og årsproduksjonen er ca. 950 GWh. 

Det er planlagt en utvidelse av verket – ***Zagorsk 2 vannkraftverk***, som også blir et pumpekraftverk. Det skal få en installert effekt på om lag 840 (4x210) MW, og skal etter planen stå ferdig i 2012.

Fallhøyden (hydraulic head) er på 100 meter (260-160 meter).

## Eksterne lenker
* Rushydro – operatørselskapets websider
* Hjemmeside for Zagorsk pumpekraftverk
* Hjemmeside for Zagorsk 2 pumpekraftverk
Borgen (Ullensaker)

**Borgen** er et tettsted i Ullensaker kommune i Akershus. Tettstedet har  innbyggere per 1. januar , og ligger 6,5 kilometer nordøst for Kløfta og omtrent ni kilometer sør for kommunesenteret Jessheim. Riksvei 2 deler tettstedet i to deler, med hovedtyngden av befolkningen på den nordlige delen.

På Borgen ligger barneskolen Borgen skole som har ca. 135 elever. Tettstedet har også to barnehager, Borgen FUS Barnehage og Læringsverkstedet Borgen. Borgen Idrettslag har aktiviteter innen blant annet fotball, håndball, skisport og sykkelsport. 

## Historie
Tettstedet har fått navnet etter en gruppe gårder som ligger plassert rundt et forhøyet bergplatå. Det er mulig at det i jernalderen lå en borg i området, men det er ikke funnet spor etter dette. Ifølge Riksantikvaren er det registrert tre arkeologiske funn i området, blant annet en "usedvanlig forseggjort" øks fra steinalderen som ble funnet ved Vesledammen i 1935. Under en undersøkelse i sammenheng med flytting av Riksvei 2 ble det funnet rester etter et annlegg for jernproduksjon, trolig fra vikingtiden. I middelalderen lå kirken Lund Sta. Margareta ved Nedre Lund.

Den wingerske kongevei ble anlagt gjennom Borgen på midten av 1600-tallet, og i 1699 fikk Holen gård bevilling til å drive gjestgiveri, noe de gjorde i 150 år. Grenda trakk tidlig til seg håndverkere, og gårdene i området hadde mange husmannsplasser. I 1886 ble Borgen Meieri opprettet, og dette ble starten på Borgen som tettsted. På grunn av vegen mot Kongsvinger var Borgen lenge et populært stoppested for reisende, og hadde både butikk, bakeri, og etterhvert bensinstasjon og bilverksted.

## Referanser
Bakke skole

**Bakke skole** er en barneskole som ligger på Kløfta i Ullensaker kommune.

Bakke skole er en av to barneskoler på Kløfta og gjennomgikk fra 2011 og 2012 en omfattende utbygging og rehabilitering, men på grunn av høy befolkningsvekst på Kløfta hadde skolen alt i 2020 begynt å oppleve kapasitetsutfordringer. 


Fil:Bakke skole (1).JPG|Sør-enden av skolebygningen.
Fil:Bakkedalen kunstgressbane med Vesong og Bakke skoler.jpg|Bakkedalen kunstgressbane med Vesong ungdomsskole til venstre og Bakke skole til høyre


## Eksterne lenker
* 

## Referanser
Borgen skole (Ullensaker)

**Borgen skole** er en barneskole i tettstedet Borgen i Ullensaker kommune i Akershus. Skolen ble bygd i 1983, som erstatning for Lund Grendehus.

## Eksterne lenker
*
Liste over borgermestre i Tvøroyri

**Liste over borgermestre i Tvøroyri**. Tvøroyri på Færøyene ble utskilt som egen kommune i 1879.

## Referanser
Algarheim skole

**Algarheim skole** er en barneskole i bygda Algarheim, omtrent 5 kilometer øst for Jessheim, i Ullensaker kommune i Akershus. Et nytt skolebygg sto ferdig 2020 og ny flerbrukshall ved skolen sto ferdig til skolestart 2021

Skolebygget er på to plan, med administrasjon, svømmehall og gymsal på det ene planet, og med klasserom og mediatek på det andre planet.

Ullensaker kommunes senter for tospråklig opplæring for barneskolenivået holder til på Algarheim skole. For elever på ungdomsskolenivået er det Gystadmarka ungdomsskole som har denne funksjonen.

## Skoletrinn
Skolen har 16 klasser fordelt på 7 trinn.

## Bilder

File:Algarheim skole 12.jpg
File:Algarheim skole 13.jpg
File:Algarheim skole 2.jpg
File:Algarheim skole 3.jpg
File:Algarheim skole 5 (cropped).jpg
File:Algarheim skole 9.jpg
File:Algarheim skole.jpg


## Eksterne lenker
* 

## Referanser
Døli skole

**Døli skole** er en barneskole på Jessheim i Ullensaker kommune i Akershus.

Døli skole ligger på sørsiden av Jessheim sentrum. Skolen har ca. 470 elever fordelt på 1. - 7. trinn.
VM i friidrett 2009 – 20 kilometer kappgang menn

Øvelsen **[[20 kilometer kappgang]] herrer** ved **[[VM i friidrett 2009]]** ble avholdt i sentrum av byen Berlin den 15. august. Den begynte og sluttet ved Brandenburger Tor. 

Erik Tysse representerte Norge og kom på 7.-plass.

## Medaljevinnere

## Resultater

## Eksterne lenker
* Resultater 20 kilometer. IAAF. Besøkt 15. august 2009.
Sébastien Buemi

**Sébastien Olivier Buemi** (født 31. oktober 1988 i Aigle, Canton Vaud, Sveits) er en sveitsisk racerfører. Fra  til  kjørte han i Formel 1 for Toro Rosso-teamet.

## Tidlig karriere
### Formula BMW
Etter å ha avsluttet go-cart-karrieren, kjørte Buemi i 2004 og 2005 i den tyske Formel BMW-serien, og endte på en 3. og en 2.-plass i mesterskapene. Han havnet også på 2.-plass i 2005 FBMW World Final.

### Formel 3
Etter en løp i spansk Formel 3 i 2005, flyttet Buemi seg videre til Formel 3 Euroseries for 2006-sesongen, og endte på en 12.-plass, like bak Charlie Kimball. Han fortsatte i serien i 2007, og endte på en 2.-plass i mesterskapet. Han har også konkurrert i den spesielle Masters of Formula 3 og Macaos Grand Prix løpene.

### A1 Grand Prix
For 2006–07 A1 Grand Prix sesongen, delte Buemi sjåfør-oppgavene for A1 Team Switzerland med Neel Jani og Marcel Fässler. Laget endte på en 8.-plass i mesterskapet.

### GP2

Buemi ble, på kort varsel, hentet inn for å erstatte skadde Michael Ammermüller ved ART Grand Prix for Monaco-løpet av 2007 GP2 Serien. Han kjørte bra i sin debut, kvalifiserte som 4. mann og endte på en 7.-plass. Han ble så med Arden International-laget for resten av sesongen, og endte på en 2.-plass totalt, med en seier og 4 andreplasser. Han fortsatte med laget i 2008-sesongen. Han fikk sin første seier i det franske sprintløpet, der han startet som nr. 21, vant et løp til og endte som nr. 6 totalt.

## Formel 1
### Toro Rosso

Den 18. september 2007 kjørte han Red Bull RB3 under en F1 test på Jerez-banen. Han var tredje raskest den dagen, bare slått av Timo Glock (BMW) og Vitantonio Liuzzi (Toro Rosso) men foran andre mer kjente sjåfører som Rubens Barrichello (Honda) og Nelson Piquet Jr. (Renault). Den 16. januar 2008 bekreftet så Red Bull at Buemi skulle være deres test- og reservesjåfør for 2008-sesongen. Under Japans Grand Prix 2008 kjørte Buemi den medisinske bilen da den egentlige sjåføren Dr. Jacques Tropenat hadde fått et øre-problem.

Den 9. januar 2009 bekreftet Scuderia Toro Rosso at Buemi skulle kjøre for dem i 2009. Han ble dermed den første sveitsiske sjåføren i et Formel 1-løp siden Jean-Denis Délétraz kjørte for Pacific under Europas Grand Prix 1995.

I sitt første løp i Australia slo Buemi sin lagkamerat Sébastien Bourdais og tok sitt første poeng etter å ha endt på en 8.-plass. Han ble senere flyttet til 7.-plass etter at Lewis Hamilton ble diskvalifisert etter løpet. Under Kinas Grand Prix 2009, fikk han enda et poeng for en 8.-plass etter å ha startet fra en 10.-plass. De senere løpene ble imidlertid preget av dårlige plasseringer i bakre del av feltet, samt brutte løp. Hans lagkamerat Sébastien Bourdais ble før Ungarns Grand Prix erstattet med spanske Jaime Alguersuari, som slo Buemi i sitt aller første løp i Ungarn.

Den 9. november 2009 ble det klart at Buemi hadde fornyet kontrakten sin med Toro Rosso, og skal kjøre for dem i 2010.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Referanser


## Eksterne lenker
* 
*
Zahra mekleyah

**Zahra Mekleyah** (arabisk **الارنبيط المقلي , زهره مقليه**), **stekt blomkål**, er en vegetarisk rett fra Levanten og Tyrkia som serveres varm eller kald. Retten består av stekt blomkål, ofte servert sammen med tahinisaus, salat, persille og tomater. Den serveres på pitabrød eller brødskiver som ofte er grillet eller ristet.  Retten kan også serveres ristet sammen med curry, paprika, eller med en vinaigrette av sitron og hvitløk. Den kan også spises som en sandwich laget av pitabrød krydret med karve, salt og sitronsaft.

En lignende rett fra Syria, kalt **menazla zahra**, består av stekt blomkål, hvitløk, kjøttdeig, koriander, karve og salt.

Ikke-veganske versjoner av retten kan inneholde egg og storfekjøtt, og mozzarella eller andre ostetyper.

## Se også
*Falafel
*Meze

## Eksterne lenker
* Oppskrift på Arnabeet Mekleh (engelsk)
Wilhelm Knabe

**Wilhelm Knabe** (født 8. oktober 1923 i Arnsdorf i Sachsen, død 30. januar 2021 i Mülheim an der Ruhr) var en tysk økolog og politiker, og en av grunnleggerne av partiet De grønne.

## Liv og virke
### Bakgrunn
Knabes fødeby Arnsdorf lå i området ved Dresden. Han var den syvende i en søskenflokk på ni, og faren var protestantisk teolog. Faren ledet en institusjon for barn med lærevanskeligheter. Han døde etter et SS-forhør i 1940, idet han forsøkte å beskytte dem mot eutanasiprogrammet som det nasjonalsosialistiske styret bedrev. Da var Wilhelm 19 år gammel.

Wilhelm Knabe tjenestegjorde i Luftwaffe etter sin *[[Abitur]]* fra Fürstenschule St. Afra i Meissen, og var i det militære i tre år. Etter andre verdenskrig ble han fra 1946 medlem av blokkpartiet CDU. Han studerte skogbruksøkonomi (*Forstwirtschaft*) ved *Forstliche Hochschule* i Tharandt nær Dresden, og avsluttet med doktorgrad i landbruksvitenskap fra Humboldtuniversitetet i Berlin. Under studiene grunnla han sammen med andre studenter en gruppe for miljøvern, men ble snart stanset av myndighetene i det nye Øst-Tyskland. Som assistent ved Humboldtuniversitetet fokuserte han på gjendyrking etter brunkullgruvedrift, og dette var temaet for hans doktorarbeid, men hans forslag ble aldri implementert ut i praksis. Som økolog forsket han senere særlig på skogskader.

### Politikk
Wilhelm Knabe som opprinnelig var opprinnelig kristendemokrat, og flyktet fra DDR med sin familie i 1959. Han var først medlem av  i DDR og siden av det vesttyske CDU. Hans engasjement for grønn politikk begynte i 1970-årene, da han dannet en miljøverngruppe i Essen og henvendte seg til de etablerte partiene CDU, SPD og FDP med tilbud om å gi råd i miljøspørsmål. Selv om han fikk høflige svar var partiene lite interessert, og den heller kristelig orienterte konservative Knabe var dermed i 1978 blant grunnleggerne av Grüne Liste Umweltschutz og senere partiets leder. I 1979–1980 deltok han i grunnleggelsen av partiet De grønne.

Knabe var en av tre talsmenn (det vil si ledere) for partiet De grønne i Tyskland mellom november 1982 og desember 1984. Han var også talsmann (leder) for delstatspartiet i Nordrhein-Westfalen. Knabe var medlem av Forbundsdagen for De grønne fra 1987 til 1990. Han var viseborgermester i Mülheim fra 1994 til 1999.

Han var far til historikeren Hubertus Knabe.

Wilhelm Knabe døde i Mülheim i en alder av 97 år av en covid-19-infeksjon.

## Utmerkelser
*Verdienstorden des Landes Nordrhein-Westfalen, 2007

## Referanser
Linet Masai

**Linet Chepkwemoi Masai** (født 5. desember 1989) er en kenyansk friidrettsutøver.

Masai ble verdensmester på 10&nbsp;000 meter under VM i friidrett i Berlin i 2009. Hun vant finalen foran Meselech Melkamu og Wude Ayalew begge fra Etiopia med tiden 30.51,24.

## Referanser


## Eksterne lenker
*
Anca Heltne

**Anca Heltne** (født **Vilceanu** 1. januar 1978) er en rumensk friidrettsutøver som spesialiserer seg på kulestøt. Hennes bestenotering er 19,08 meter, satt 1. juli 2009 i Moskva, og 1990 innendørs, fra februar 2010. Heltne var utestengt fra all idrett fra 2010 til 2012 på grunn brudd på dopingbestemmelsene, og testet igjen positivt våren 2014, og fikk da 8 års utestengelse.

Hun er gift med den norske tikamputøveren Runar Heltne, som senere ble hennes trener.

Heltne konkurrerte under VM i friidrett 2007 og OL 2008 uten å nå finalene. Hun ble nummer åtte under IAAF World Athletics Final,  2008 og 2009. I 2009 vant hun sin eneste internasjonale mesterskapsmedalje med bronse under EM i friidrett innendørs 2009. Under VM i friidrett 2009 kom hun inn i mesterskapet med det 11. beste resultat i verden med 19.08 satt under World Challenge konkurransen i Moskova. I 2012 kvalifiserte hun seg for finalen under EM i Helsinki. I 2013 kom hun på 7.-plass i innendørs EM og misset finaleplassen i utendørs VM med bare noen cm.

## Doping
Anca Heltne var utestengt for doping fra februar 2010 til mars 2012 etter å ha testet positivt for det anabole steoridet stanozolol. Hun testet positivt igjen under det rumenske innendørsmesterskapet i februar 2014. Denne gangen for steoridene methandrostenolon og dehydrochloromathyltestosteron, og hun ble idømt åtte års utestengelse.

## Referanser


## Eksterne lenker
*
Vollsmose

**Vollsmose** (opprinnelig **Wolds mose**, av gammeldansk *wall*, slette og mose) er en bydel i nordøstlige Odense, cirka tre kilometer fra sentrum.

Bydelen avgrenses av Ejbygade, Kertemindevej, Åsumvej samt Vollsmose allé. Innbyggertallet er henholdsvis 11&nbsp;518 i Vollsmose Sogn og 16&nbsp;296 i postdistriktet 5240 Odense, som også omfatter andre bydeler enn selve Vollsmose. Vollsmose består blant annet av seks boligkvartér med etasjebebyggelse, hvorav Bøgeparken er den største med cirka 450 leiligheter samt 16&nbsp;500 beboere.

Oppføringen av Vollsmose begynte i 1960-årene og var i utgangspunktet et prestisjeprosjekt for den almennyttige sektor, noe som også i dag avspeiler seg i bygningsmassens høye kvalitet. Boligene stod ferdig først i 1970-årene.

Vollsmose utmerker seg med store rekreative grønne områder. I Vollsmose finnes dessuten for eksempel Vollsmose Kirke (oppført i 1975), tre folkeskoler, tolv daginstitusjoner, gymnaset Mulens Legatskole samt butikksenteret Outlet Fyn, tidligere Center Øst.

## Innbyggere
Omkring seksti prosent av beboerne i Vollsmose har en annen etnisk bakgrunn enn dansk. I Vollsmose bor det cirka åtti forskjellige nasjonaliteter. Den gjennomsnittlige beboeren i Vollsmose tjente i 2003 121&nbsp;000 danske kroner, noe som er markant lavere enn i Odense som helhet. Beboerne i Vollsmose har sammenliknet med resten av Odenses innbyggere en lav erhvervsfrekvens. Demografisk sett er områdets beboere yngre enn Odense som helhet.

I 2006 fikk Vollsmose sin første folketingskandidat, da den forhenværende beboerforeningsformann fra Bøgeparken, Asmaa Abdol-Hamid, ble oppstilt for Enhedslisten.
Christian Cantwell

**Christian Cantwell** (født 1980) er amerikansk friidrettsutøver. 

Han er flere ganger verdensmester, og i 2008 var han 195 cm høy og veide 136 kg.

Cantwells personlige rekord er 22,54 meter, satt i Gresham i Oregon, 5. juni 2004. Hans beste utendørssesong var i 2006, da han hadde 8 av de 10 lengste støtene i verden.

Han ble født i Jefferson City i Missouri, og gikk på Eldon High School i Eldon i Missouri. I 2003 gikk han på University of Missouri. Han er gift med den tidligere kulestøteren Teri Steer-Cantwell.

Han vant sølv i Sommer-OL 2008 i Beijing, med et finalestøt på 21,09 meter, bak gullvinneren Tomasz Majewski fra Polen.

I VM i friidrett 2009 i Berlin byttet de samme to plass; Cantwell vant gullet med 22,03 meter.

## Referanser


## Eksterne lenker
*
VM i friidrett 2009 – Kulestøt menn

Øvelsen **[[Kulestøt]] herrer** ved **[[VM i friidrett 2009]]** ble avholdt på Olympiastadion i Berlin den 15. august.

Norge var ikke representert i øvelsen.

## Rekorder

## Medaljevinnere

## Program

## Resultater
### Kvalifisering
Kvalifikasjon: Kvalifikasjonskrav 20,30 m eller de 12 utøverne med de beste resultatene  går til Finale.

}  || B ||align=left| Germán Lauro ||align=left|  ||  ||  ||  || **** ||
|}

### Finale

## Eksterne lenker
* Kvalifikasjonsresultater. IAAF. Besøkt 15. august 2009.
* Finaleresultater. IAAF. Besøkt 15. august 2009.
Ekebergtunnelen

**Ekebergtunnelen** ligger langs en arm av europavei 6 under Ekebergåsen i Oslo, den ble åpnet i 1995. 

Den er den nest østligste delen av Operatunnelen, og binder sammen deltunnelene Bjørvikatunnelen på E18 i vest med Svartdalstunnelen i øst. Den har i tillegg utkjøring mot nord via Lodalsbruene og Vålerengtunnelen på E6, denne strekningen hadde tidligere betegnelsen riksvei 190, men er siden 2010 en del av E6.

Tunnelen er svært viktig for trafikkavviklingen i Oslo og den avlaster særlig Gamlebyen for gjennomgangstrafikk. Tunnelanlegget består av en 100 m lang betongtunnel med to løp, mens det resterende er to fjelltunneler, hver med to gjennomgående kjørefelt.

Siden 20. september 2010 er Ekebergtunnelen en del av Operatunnelen etter at Bjørvikatunnelen åpnet. Operatunnelen består av Festningstunnelen, Bjørvikatunnelen, Ekebergtunnelen og Svartdalstunnelen.

## Se også
*Veitunneler i Norge

## Referanser
SPARC64 VII

**SPARC64 VII**, med kodenavnet «Jupiter», er en 64-bit mikroprosessor som ble lansert av det japanske selskapet Fujitsu den 14. juli 2008. Prosessoren er i hovedsak en fire-kjerne versjon av SPARC64 V. Fire modifiserte SPARC64 V-kjerner utfører fire lettvektsprosesser («tråder») hver, og gir en teoretisk ytelse på åtte utførte instruksjoner per klokkepuls.

Mikroprosessoren er en implementasjon av spesifikasjonene SPARC Versjon 9 og *Joint Programming Specification (JSP1)*. Den sistnevnte ble utviklet av Fujitsu i samarbeid med Sun Microsystems.

SPARC64 VII og forgjengeren SPARC64 VI benyttes av Fujitsu og Sun i SPARC Enterprise serien. Datamaskinen M9000 i denne serien kan skaleres opp til 64 stk 2.4 GHz SPARC64 VII prosessorer og 2048 Gb RAM.

## Karakteristika

SPARC64 VII prosessoren produseres i hastigheter på 2.15, 2.28, 2.4 og 2.53 GHz. Den består av 600 millioner transistorer, produsert av Fujitsu i en 65 nanometers, 10-lags kobber CMOS prosess. Størrelsen er 445&nbsp;mm².

Hver av de fire kjernene har 2 x 128 kb integrert nivå-1 hurtigminne for henholdsvis data og instruksjoner (totalt 512 kb). I tillegg har prosessoren en integrert 5 Mb nivå-2 cache for både data og instruksjoner. 2.53 GHz utgaven har et nivå-2 hurtigminne på 5,5 Mb. Kjernene leser data fra nivå-2 cache via en 256-bit buss, og skriver til nivå-2 cache via en 128-bit buss.

Prosessoren benytter også systembussen *Jupiter Bus*.

SPARC64 VI utfører multitråder enten ved hjelp av *chip multiprocessing* (CMP) eller såkalte «vertikale multitråder». Det siste innebærer at hver prosessor-kjerne svitsjer mellom to tråder, og kjører de to trådene på lignende måte som under *pipelining*:

SPARC64 VII erstattet «vertikale multitråder» i hver kjerne med samtidige multitråder:

Prosessoren kan derfor utføre 2x4 = 8 tråder samtidig.

## Referanser
Flatidae

* Flatinae
* Flatoidinae

**Flatidae** er en familie av sikader, og en del av gruppen Fulgoromorpha.

## Utseende

Middelsstore sikader med store, nesten halvsirkelformede vinger, gjerne grønne eller rosa på farge. De fleste er flattrykte fra sidene. De taklagde vingene dekker det meste av kroppen, og insektet ligner sterkt på at et lite blad når det sitter i ro på en gren. De ligner på Acanaloniidae men er jamtover større.
Nymfene er mer eller mindre dekket av vatt-aktige tråder av voks.

## Levevis
Flatidae lever, som de fleste andre sikader, av plantesaft. De suger for det meste fra busker og trær.
Noen arter er betydelige skadedyr, spesielt den nordamerikanske arten *[[Metcalfa pruinosa]]* som også er spredt til Europa. Denne angriper sitrus-trær og en rekke andre frukttrær. Nymfene er stillesittende, de voksne dyrene hopper og flyr godt. De flyr mest om natten da de ofte kommer til lys.

## Utbredelse
Flatidae er utbredt i alle verdensdeler bortsett fra Antarktis, men de mangler i Nord-Europa. De fleste av artene er tropiske.

## Systematisk inndeling
Acanaloniidae blir noen ganger regnet som en undergruppe av Flatidae.

* Nebbmunner (Hemiptera)
** underorden **[[Plantesugere]]** (Homoptera) (parafyletisk)
*** gruppe **Sikader** (Auchenorrhyncha)
**** delgruppe Fulgoromorpha 
***** familien Flatidae 
****** underfamilien Flatinae – i Europa:
******* slekten *[[Cyphopterum]]* – 33 arter i Europa
******* slekten *[[Metcalfa]]* – én art i Europa
******* slekten *[[Phantia]]* – to arter i Europa
****** underfamilien Flatoidinae

## Eksterne lenker
* 
* FLOW – ''Fulgoromorpha Lists On the Web''
* Fauna europaea, utbredelsesdatabase for europeiske dyr 
* Norsk Entomologisk forening – for deg som vil lære mer om insekter.
* Billedgalleri over nordamerikanske arter
* Nettside om australske arter
Yes Sir, That’s My Baby

**«Yes Sir, That's My Baby»** er en populær amerikansk sang fra 1925 med melodi av Walter Donaldson og tekst av Gus Kahn, som ble en slager med Ace Brigode i 1925 og med Eddie Cantor i 1930.

«Yes Sir, That's My Baby» ble senere en slager med Rick Nelson i 1950-årene og med Frank Sinatra i 1960-årene. Sangen har blitt en standard og har blitt spilt inn av mer enn hundre artister i genrer fra jazz til rock, marimba og country.

Åpningslinjen: «Yes sir, that's my ba-by. No Sir, I don't mean may-be. Yes sir, that's my ba'by now».

Ifølge en kilde ble sangen skrevet da Donaldson og Kahn var på besøk hos Cantor. Datteren Marjorie tok med seg ut sitt favorittleketøy, en gående, mekanisk gris. Den begynte å gå i rytme, mens to toner kom fra det lille vesenet. Kahn ble inspirert og startet med å skrive tekst til tonene i rytme med grisen og kom opp med åpningslinjen og refrenget i kort rekkefølge.

En jiddisk versjon med tittelen «Yes Sir, Iz May Kalleh» ble spilt inn av Peisachke Bernstein.

Sangen ble dessuten fremført av Jason Robards i spillefilmen *[[A Thousand Clowns]]* (1965).

Blant de tallrike artistene som har spilt inn «Yes Sir, That's My Baby» kan en nevne Roy Acuff, Ruth Brown, The Clovers, Nat King Cole, Bing Crosby, Frankie Valli & the Four Seasons samt Al Jolson.

## Norske versjoner
Gunnar Jørstad og Ivar Hovden har skrevet norske tekster. Jørstad norske tittel er «Heisann, sprett opp Johan». Hovdens norske tittel er «Hei sveis».

### Innspillinger

## Referanser
Kent (Britisk Columbia)

**Kent**, formelt **District of Kent**, er en kommune 116 kilometer øst for Vancouver. Kommunen ligger i regionen Fraser Valley, og har flere tettsteder, includert Agassiz, Harrison Mills, Kilby, Mount Woodside, Kent Prairie, Sea Bird Island og Ruby Creed. Det er også flere indianerreservater i Kent. Sør for Kent ligger elven Fraser og byen Chilliwack. I 2006 hadde Kent 4&nbsp;738 innbyggere.
## Eksterne lenker
*
Penticton

**Penticton** er en by og kommune i Britisk Columbia i Canada. Den har  innbyggere, og ligger mellom innsjøene Okanagan og Skaha. Jernbanen Kettle Valley Railway har sitt utgangspunkt i Penticton.

## Eksterne lenker
*
FK Dinamo Moskva

**FK Dinamo Moskva** er en russisk fotballklubb fra byen Moskva. Klubben ble grunnlagt i 1923, og spiller sine hjemmekamper på Dinamo stadion. I sesongen 2011 og noen år framover spiller de hjemmekampene på Arena Khimki mens Dinamo Stadion renoveres. Dinamo Stadion vil i 2016 gjenoppstå som VTB Arena – Dinamo Central Stadium. Det vil bli et topp moderne sportskompleks som vil inneholde basketballarene, ishockeyarena med mere.
Klubben spiller i Russisk toppserie i fotball. Klubben er fotballaget til Sportsklubben Dinamo Moskva, og som alle andre dinamoklubber i den tidligere Sovjetunionen har den sitt utspring som en av KGBs klubber.

## Historie
Dinamo Moskva er en av de eldste fotballklubbene i Russland, og med NKVD og KGB i ryggen var laget best i landet i starten. Fra 1930-1960 ble laget sammen med Spartak Moskva og CSKA Moskva regnet som landets beste, men siden den gang har det gått litt tyngre. I løpet av de 30 storhetsårene vant de serien hele ni ganger, samt cupen to ganger.

Deres beste resultat i Europa er utvilsomt prestasjonen i Cupvinnercupen 1971/72, hvor de ble nummer to, slått 3&ndash;2 i finalen av Celtic. Dette var den største prestasjonen i Europa av et russisk lag inntil CSKA Moskva vant UEFA-cupen i 2005. Dinamo Moskva vant sitt foreløpig siste seriegull i 1976, og sitt siste cupgull i 1995. På 1990-tallet tok klubben tre bronsemedaljer i serien og 3 cupmedaljer, men starten på dette århundre ble til sammenligning en ny skuffelse.

Klubben greide ikke å ta medalje i serien før tredjeplassen i 2008, og da fikk de samtidig delta i mesterligaen for første gang. I første kamp mot Celtic i tredje kvalifiseringsrunde vant de noe overraskende 1&ndash;0, men det skotske laget vant 2&ndash;0 i den andre kampen. Dermed gikk Dinamo i stedet inn i Europaligaens playoffrunde, hvor de tapte 2&ndash;1 sammenlagt for bulgarske CSKA Sofia.

## Spillerstall
Oppdatert 16. mai 2022.

### Utlånte spillere

## Se også
* Dinamo Moskva (bandy)

## Fotnoter

## Referanser


## Eksterne lenker
*
Asclettin, greven av Aversa

**Asclettin, greven av Aversa** (også stavet *Ascletin* eller *Asclettino*) var sønn av Asclettin, greven av Acerenza, som var broren til Rainulf Drengot. Asclettin junior etterfulgte Rainulf som greven av Aversa i 1045. Han ble valgt av normanniske adelsmenn i Aversa og innsatt som vasal av Guaimar den fjerde av Salerno, som var hans lensherre. 

Asclettin regjerte kun i noen få måneder i 1045. Han ble etterfulgt av sin fetter Rainulf Trincanocte.  

## Litteratur
* Brown, Gordon S. *The Norman Conquest of Southern Italy and Sicily*. McFarland, 2003, ISBN 978-0-7864-14727
* Chalandon, Ferdinand. *Histoire de la domination normande en Italie et en Sicile*. Paris, 1907. 
* Norwich, John Julius. *The Normans in the South 1016-1130*. Longmans: London, 1967.

## Eksterne lenker
* "Sicily/Naples, Nobility (Conti d'Aversa)"
Louise av Preussen (1808–1870)

**Louise av Preussen** (tysk: *Luise Auguste Wilhelmine Amalie von Preußen*, født 1. februar 1808 i Königsberg eller Berlin, død 6. desember 1870 i Pauw Haus i Wassenaar i Nederland) var prinsesse av Preussen, og datter av kong Fredrik Vilhelm III av Preussen og Louise av Mecklenburg-Strelitz.

Hun ble gift 21. mai 1825 i Berlin med prins Fredrik av Nederland, sønn av Vilhelm I av Nederland.

## Barn
* Louise av Nederland (1828–1871) gift med Karl XV av Sverige
* Frederik Wilhelm (1833–1834)
* Frederik Wilhelm (1836–1846) 
* Marie av Nederland (1841–1910), gift med fyrst Wilhelm av Wied og mor til blant annet Wilhelm av Wied og Victor av Wied

## Annet
Louise av Preussen var oldemor til kong Haakon VII av Norge.

## Referanser
Hope (Britisk Columbia)

**Hope** er en kommune i Britisk Columbia i Canada. Den ligger ved sammenfallet av elvene Fraser og Coquihalla, ved enden både av Fraser Valley og Fraser Canyon. Tettstedet er 154 kilometer øst for Vancouver og har 6.185 innbyggere.
## Eksterne lenker
*
Jahn Ove Wiik

**Jahn-Ove Wiik** (født 20. mai 1982) er en norsk trafikkskolelærer og fotballspiller som spiller for Åsane. Han spiller også futsal for Vadmyra Futsal i Eliteserien.

Wiik startet karrieren i Træff og spilte i Løv-Ham fra 2005 til og med 2007. Deretter gikk han til Åsane.

## Referanser


## Eksterne lenker
*